_:n1e178de565de450a9af695bb8907569dxb0
<http://schema.org/articleBody>
"<h5>ब्लिट्ज ब्यूरो</h5>\r\n<strong>लंदन।</strong> ब्लिट्ज इंडिया समूह के प्रधान संपादक और चेयरमैन दीपक द्विवेदी ने ब्लिट्ज इंडिया के यूके संस्करण को मील के पत्थर की संज्ञा दी है। ‘द रायल ऑटोमोबाइल क्लब’ में यूके एडिशन के लांच के अवसर पर आयोजित भव्य कार्यक्रम में दीपक द्विवेदी ने कहा कि ब्लिट्ज इंडिया विश्व का एकमात्र साप्ताहिक अखबार है जो विकास की पत्रकारिता पर आधारित है।\r\n\r\nउन्होंने कहा कि नकारात्मक पत्रकारिता से दूर यह अखबार केवल ऐसे समाचारों को वरीयता देता है जो जनमानस के कल्याण व उनके विकास में योगदान दें।\r\n[gallery jnewsslider_title=\"Journalism of development is the goal of Blitz India\" jnewsslider_zoom=\"true\" jnewsslider=\"true\" size=\"full\" columns=\"1\" ids=\"7704,7705,7703\" orderby=\"rand\"]\r\nदीपक द्विवेदी बोले, लांचिंग के बाद से ही ब्लिट्ज इंडिया पाॅलिसी मेकर्स, चिंतकों, शिक्षाविदों और विचारकों-बुद्धिजीवियों में लोकप्रिय हो गया है। उन्होंने कहा कि पाठकों ने हमें इसके अन्य संस्करण देश व विदेश के विभिन्न हिस्सों से प्रारंभ करने के लिए प्रोत्साहित किया। भारत के बाहर इसका यूके संस्करण इसकी यात्रा का पहला पड़ाव है।\r\n\r\nदीपक द्विवेदी बोले, आज के कार्यक्रम में बिजनेस, राजनीति, मीडिया और समाज के प्रतिबद्ध लोगों की इतनी बड़ी संख्या में उपस्थिति इस बात का प्रमाण है कि सकारात्मक पत्रकारिता का ही अब समय है। प्रधान संपादक और चेयरमैन ने कहा कि भारत और ब्रिटेन के संबंध आज जिस नए मुकाम पर हैं, ऐसे में ब्लिट्ज इंडिया की यूके में लांचिंग एक विशेष मायने रखती है। ब्लिट्ज इंडिया भारतीय डायस्पोरा के साथ मिलकर भारत और ब्रिटेन की दोस्ती व संबंधों को नई ऊंचाइयों पर ले जाने के लिए पूरी शिद्दत के साथ अपना योगदान देगा और हमारे प्रिय प्रधानमंत्री मोदी भी दोनों देशों के संबंधों में प्रगाढ़ता को और ऊपर ले जाना चाहते हैं।\r\n\r\nउन्होंने कहा कि भारत व ब्रिटेन दो ऐसे राष्ट्र हैं जहां वाइब्रेंट डेमोक्रेसी है। दोनों ही देश हर क्षेत्र में एक दूसरे के मददगार हैं। भारत-ब्रिटेन की दोस्ती एक नए सवेरे की ओर बढ़ रही है जिसमें फ्री ट्रेड एग्रीमेंट एक विशेष भूमिका निभाएगा, हम ऐसी आशा रखते हैं। दीपक द्विवेदी ने कहा कि ब्लिट्ज इंडिया सतत विकास लक्ष्यों (एसडीजी) को पूर्ण करने में आस्था रखता है और भारत तथा ब्रिटेन भी इन लक्ष्यों को हासिल करने के लिए प्रतिबद्ध हैं। इसमें ब्लिट्ज इंडिया भी अपनी भूमिका निभाने में पीछे नहीं हटेगा। इसका यूके का उद्घाटन संस्करण इसका प्रत्यक्ष प्रमाण है। इसी संदर्भ में लूंबा फाउंडेशन व हिंदुजा समूह द्वारा किए  गए जनहित के प्रयासों को ब्लिट्ज इंडिया हर तरीके से समर्थन दे रहा है।\r\n\r\n<div class=\"borderdivs\">\r\n<strong>नकारात्मक पत्रकारिता का अब समय नहीं : लॉर्ड लूंबा</strong>\r\nलूंबा फाउंडेशन के संस्थापक लॉर्ड राज लूंबा ने कहा कि नकारात्मक पत्रकारिता का अब समय नहीं। मैं भी ब्लिट्ज इंडिया का हिस्सा बनने जा रहा हूं।\r\n</div>\r\n<div class=\"borderdivs\">\r\n<div class=\"lightbluebg zeromargin\">\r\n<strong>ब्लिट्ज इंडिया का हरक्यूलियन टास्क : बिंदेश्वरी पाठक</strong>\r\nप्रसिद्ध समाज सेवी और सुलभ इंटरनेशनल के संस्थापक बिंदेश्वरी पाठक ने  कहा कि विकास की पत्रकािरता कर ब्लिट्ज इंडिया ने हरक्यूलियन टास्क पूरा किया है। इस समूह के समाचार पत्र में बहुत सारी ऐसी विशेषताएं हैं जो इसे सबसे अलग पहचान दे रही हैं।\r\n</div></div>\r\n<div class=\"borderdivs\">\r\n<strong> ब्लिट्ज इंडिया समूह, दीपक द्विवेदी को बधाई : पटेल</strong>\r\nपांच दशक से ब्रिटेन में रहने वाले भारतवंशी पत्रकार सीबी पटेल ने कहा कि ब्लिट्ज इंडिया की यूके से लॉचिंग के लिए समूह के प्रधान संपादक दीपक द्विवेदी को शुभकामनाएं।\r\n</div>"
<https://hindi.blitzindiamedia.com/journalism-of-development-is-the-goal-of-blitz-india-deepak-dwivedi/>